रजक समाज को तीन जिलों में अजा का दर्जा, बाकी में भी हो
इटारसी| मप्र रजक धोबी समाज को अनुसूचित जाति का दर्जा दिलाने की मांग उठ रही है। विधान सभा से विश्वास मत पारित कराने की मांग को लेकर समाज का प्रतिनिधि मंडल विधानसभा अध्यक्ष डॉ. सीतासरन शर्मा से मिला। ज्ञापन में बताया गया रजक धोबी समाज को भोपाल, सीहोर, रायसेन जिले में अनुसूचित जाति में शामिल किया गया। लेकिन शेष 47 जिलों में यह नियम लागू नहीं है। महासंघ ने प्रदेश के तीन जिलों और अन्य 11 राज्यों की तरह समाज को अजा का दर्जा दिलाने की मांग की। विस अध्यक्ष डॉ. शर्मा ने ज्ञापन लेकर समाजजनों को अाश्वस्त किया कि इस मामले में मुख्यमंत्री से मिलकर चर्चा करूंगा। अखिल भारतीय रजक महासंघ के संयुक्त सचिव दीपक बनौरिया के साथ सुरेश वर्मा शाजापुर, गोकुल प्रसाद मालवीय हरदा, चंद्रशेखर मनवारे जबलपुर व अन्य लोग प्रतिनिध मंडल में शामिल थे।
awa_Deva hin_Deva